text: Udsatte deler fortællinger om at komme videre i livet
  05 august 2016 kl. 07.26
  Fredag mødes 1300 socialt udsatte til Den Nationale Vendepunktsdag. Sammen skal de dele erfaringer og historier om at vende tilværelsen.
  På Den Nationale Vendepunktsdag i Fredericia mødes over tusinde socialt udsatte.
  De skal fredag fortælle og høre andre udsattes erfaringer med at vende tilværelsen om og komme videre enten på arbejdsmarkedet eller med en uddannelse.
  - Vi vil gerne være med til at give respekten tilbage til dem, der gør noget ved deres problem, siger sekretariatschef Cliff Kaltoft til TV SYD.
  Der er indsamlet over tusinde historier fra deltagerne som har svære sociale problemer som misbrug, hjemløshed og sindslidelser.
  Arrangementet er arrangeret af Landsforeningen af VæreSteder og er også afslutningen på Ferie Camp, hvor udsatte fra hele landet har været på en uges ferielejer.
  